**(A εργαστήριο)**

* **Ολομέλεια:** Ελεύθερο περπάτημα στο χώρο. Σε κάθε σύνθημα σταματάμε κι ακουμπάμε τον ώμο (ή το κεφάλι, ή πλάτη κλπ.) κάποιου άλλου. Περπατάμε ελεύθερα στο χώρο και στο σύνθημα σταματάμε και πιάνουμε με κάθε χέρι κάποιον άλλον.

\* Κάνουμε κύκλο και **χαρίζουμε - σε κάθε πέταμα μπαλάκι - κάτι που έχουμε περίσσεια** (χαρά, υπομονή, χιούμορ, ελπίδα, γνώση, συμπαράσταση, ενδιαφέρον ή για τα παιδιά καλή ντρίπλα, ωραία σουτ, χορευτικά βήματα, πινελιές & χρώματα κλπ.).

\* Συνέχεια: Βάζουμε κι άλλα μπαλάκια στον κύκλο **και παίζουμε την ίδια σειρά πετάματος** χωρίς αναφορά χαρίσματος. Απαιτείτε περισσότερη συγκέντρωση & συντονισμός.

**Ακρόαση με σεβασμό:** Γίνεται και ένας εσωτερικός κύκλος. Όλοι είναι σε δύο ομόκεντρους κύκλους. Τα ζευγάρια κάθονται κοιτάζοντας ο ένας τον άλλο. Με ένα σινιάλο εκείνοι στον εξωτερικό κύκλο αρχίζουν μια ομιλία σε ένα από τα θέματα πιο κάτω. Εκείνοι στον εσωτερικό κύκλο ακούν μόνο, δε μιλούν. Κατόπιν χρησιμοποιώντας το ίδιο θέμα εκείνοι στον εσωτερικό κύκλο μιλούν και εκείνοι στον εξωτερικό κύκλο ακούν μόνο. Οι ακροατές δεν πρέπει να διακόψουν, δεν πρέπει να πουν "και γιατί έκανες...", δεν πρέπει να δώσουν συμβουλές και υποστήριξη "θα μπορούσες να είχες…" ή "πρέπει να είχες…" και ούτε πρέπει να αναφέρουν την εμπειρία τους "λοιπόν εγώ θα …". Το θέμα της συνομιλίας καλύτερα να έχει έναν προσωπικό χαρακτήρα:

*«Φανταστείτε ότι είστε ένας παντοδύναμος βασιλιάς/ βασίλισσα. Τι θα κάνατε για τους ανθρώπους της πόλης σας;»*

Κατόπιν ο καθένας θα πρέπει να επαναλάβει ό,τι άκουσε από το συνεργάτη του. Πρέπει να αρχίσει με την πρόταση: "Εάν κατάλαβα σωστά είπες." Με άλλα λόγια, ο συνεργάτης πρέπει να παραφράσει, δηλ. να επαναλάβει με δικές του λέξεις (τα σημαντικότερα συναισθήματα και γεγονότα) αυτά που έχει ακούσει. Αυτό βοηθά τον ακροατή να διαπιστώσει εάν οι σκέψεις του/της διαστρεβλώθηκαν και βοηθά και τον ομιλητή για να δει το πρόβλημά του/της σαφέστερα. Μετά οι ρόλοι στο ζευγάρι αλλάζουν: *«Μπορείτε να θυμηθείτε μια πολύ ευχάριστη στιγμή που ζήσατε ως εκπαιδευτικός (μαθητής / τρια) στο σχολείο;»*

Συζήτηση και ανατροφοδότηση:

Ποιο ήταν πιο ευχάριστο, να ακούς ή να μιλάς; Πώς ξέρατε ότι ο συνεργάτης σας σάς άκουγε; Ποιο ήταν το πιο ενδιαφέρον θέμα για να μιλήσετε; Ικανοποιηθήκατε με την παράφραση της ιστορίας σας που έκανε ο συνεργάτης σας;

Εξαγωγή συμπερασμάτων από παρατήρηση:

- Δεν διακόπτει

- Κοιτά στα μάτια το πρόσωπο που μιλά

- Δε βάζει λέξεις στο στόμα του ομιλητή

- Δεν προσβάλλει

- Δεν μιλά για τον εαυτό του

- Αφήνει διάστημα σιωπής και δίνει χρόνο στον ομιλητή να εκφραστεί

- Ανταποκρίνεται και εκφράζεται σε αυτά που άκουσε

- Μένει στη θέση του/ της

- Δέχεται αυτά που λες

- Δεν επεμβαίνει ούτε βοηθά καθώς ο ομιλητής μιλά

- Χαμογελά

- Ενθαρρύνει με χειρονομίες και εκφράσεις του προσώπου

- Υποστηρίζει με την παρουσία του

- Δεν κοροϊδεύει ούτε ταπεινώνει τον ομιλητή

- Δεν αντιδρά με εξυπνάδες και αυθάδεια

**Ομάδες:**

**Α. Το πλοίο της Αγάπης στη θάλασσα της Ζωής**

Αξίες : Αγάπη - Συνεργασία

Στόχοι: α) Να συνειδητοποιηθεί ότι με την αγάπη ξεπερνάμε πολλά προβλήματα της ζωής β) Να εκφρασθεί η σκέψη και το συναίσθημα των παιδιών μέσα από το λόγο (γραπτό, προφορικό) και την τέχνη.

Περιγραφή:

1) Οι μαθητές κάνουν ζευγάρια κατά βούληση. Ζητούμε από κάθε ζευγάρι να ζωγραφίσει συνεργατικά το καράβι της αγάπης μέσα στη θάλασσα της ζωής. Αυτό σημαίνει ότι μπορούν να ενεργούν παράλληλα ή να προσθέτουν εναλλάξ κάποιο στοιχείο ή ότι άλλο συμφωνήσουν. Μπορούν να κάνουν την εικόνα όπως θέλουν (κατάρτια, άγκυρες, φινιστρίνια, πανιά, κύματα, γαλάζιο φόντο κλπ.) και να βάλουν στο καραβάκι τα ονόματά τους ή να αφήσουν θέση για τις φωτογραφίες τους.

Αυτό που λέμε, κυρίως στα μεγαλύτερα παιδιά, είναι να έχει ελεύθερο χώρο τόσο στο καράβι, όσο και στη θάλασσα για να γράψουν όσες λέξεις βρούνε που να δηλώνουν ή να εκφράζουν τόσο την αγάπη στην πρώτη περίπτωση (καρδιά, άγγελος, λουλούδι, ήλιος, ζεστασιά, φιλία, δάκρυ, Θεός, αγκαλιά, συμπαράσταση, παρηγοριά, φιλί, τρυφερότητα, θυσία, κλπ.), όσο και τις «φουρτούνες» της ζωής στη δεύτερη περίπτωση (θυμός, μίσος, χωρισμός, αντίπαλος, καυγάς, πείσμα, συμφέρον, αδιαφορία, ζήλεια, εγωισμός, κοροϊδία, λύπη κλπ.).

Κάθε ζευγάρι παρουσιάζει σύντομα και προαιρετικά το έργο του στην τάξη.

**Συζήτηση - Αναστοχασμός**

Ενθαρρύνουμε τα παιδιά να μας εμπιστευτούν κάποιες δικές τους εμπειρίες με αφορμή κάποιες από τις λέξεις που βρήκανε πχ. Αγκαλιά, φιλία, ζεστασιά, χωρισμός, καυγάς... τι νιώσανε, τι παρατηρούν στο πρόσωπο που παίρνει ή δίνει αγάπη, πως εκδήλωσαν αγάπη σε κάποιο δικό τους πρόσωπο / κάποιο ξένο, κλπ.

**Β. Βρες τη φράση από τις σκόρπιες λέξεις [Το αληθινό μέτρο για ένα άτομο είναι πως συμπεριφέρεται σ’ εκείνους που δεν μπορούν να του κάνουν κανένα απολύτως καλό] Ann Landers** Αξίες: Σεβασμός – Αγάπη

\* Συζήτηση: Νόημα, αλήθειες, αξίες, προσωπικές εμπειρίες, προτεινόμενα μηνύματα / συμπεράσματα …). Συνδέουμε τον σεβασμό με άλλες αξίες όπως ειλικρίνεια, υπευθυνότητα, δικαιοσύνη, φιλότιμο, αλληλεγγύη, ισότητα κλπ.

\_ Παρουσιάζεται η πρόταση για την «αλυσίδα Φιλίας και Σεβασμού»

(Ο καθρέπτης μου είσαι Εσύ)

Υλικά: χαρτόνι, λωρίδες από χαρτόνι, μαρκαδόροι, κολλητική ταινία

Κάθε παιδί σημειώνει τη δική του ιδέα για το πώς μπορεί να δείξει σεβασμό, δηλαδή καλοσύνη και φιλικότητα. Φτιάχνεται η αλυσίδα σεβασμού, όπου κάθε ιδέα/τρόπος θα αποτελεί κρίκο της αλυσίδας. Στη συνέχεια στην αρχή κάθε ημέρας αφαιρείται ένας κρίκος από την αλυσίδα, διαβάζεται και ζητείται από τα παιδιά να προσπαθήσουν να εφαρμόσουν τον τρόπο καλοσύνης/ευγένειας μέχρι το τέλος της ημέρας. Π.χ. Συστήνονται σε κάποιο παιδί που δεν γνωρίζουν ή προσφέρουν κάποια βοήθεια στις καθαρίστριες του σχολείου κλπ.

**Γ. Η τούρτα της Ειρήνης (όχι σύγκρουση)**

**Κατέγραψε το ρόλο σου ως διαμεσολαβητής/τρια στον άγριο καυγά δύο παιδιών (π.χ. συμμαθητών). Τα βήματα που θα ακολουθούσες κατά την προσπάθειά σου.**

**Φτιάξτε την τούρτα της ειρήνης με τη δική σου συνταγή (Ζωγραφική, κατασκευή, κολάζ…)**

**Δ. Παιχνίδι ρόλων παντομίμας για ανάδειξη της συνεργασίας, της ομαδικότητας και του συντονισμού μεταξύ των ατόμων. Σενάρια: ψαράδες σε βάρκα, επιζήσαντες ναυαγίου, κτίστες, γεωργοί, αθλητές, ναυτικοί κλπ.).**

**Ε. α) Συμπλήρωση ατομικού ερωτηματολογίου για τις υπεύθυνες στάσεις στη ζωή – β) Κατασκευή υπευθυνόμετρου που «σημειώνει» τα επίπεδα υπευθυνότητας των παιδιών στη διάρκεια (ή το τέλος) της ημέρας με βάση συγκεκριμένες συμπεριφορές.**

**(Β εργαστήριο)**

**Ολομέλεια: Ο κύκλος με τα στεφάνια (συνεργασία):** Γίνεται ένας κύκλος με στεφάνια που ακουμπούν μεταξύ τους. Μπαίνουν όλοι σ’ ένα στεφάνι. Ζητείται στη συνέχεια να μετακινηθούν κατά μήκος των στεφανιών (χωρίς να πατήσουν έξω) ώστε **να μπούνε κατά αλφαβητική σειρά**.

*Ενδεικτικές ακόλουθες ερωτήσεις:* Πόσες φορές χρειαστήκατε τη βοήθεια κάποιου άλλου για να περάσετε; Σας πρόσφεραν βοήθεια; Θα μπορούσατε να πετύχετε χωρίς να συνεργαστείτε;

Σε κάθε δύο στεφάνια το ένα μπαίνει προς τα μέσα ώστε να γίνουν οι δύο ομόκεντροι κύκλοι. Κάθε ζευγάρι βρίσκει ένα κοινό στοιχείο (εμφάνιση, οικογενειακή ζωή, χόμπυ, ενδιαφέροντα, αξίες κλπ.) κι αμέσως μετακινείται ο μέσα κύκλος κατά ένα στεφάνι προς τα δεξιά για να βρουν τα νέα ζευγάρια κοινά σημεία κλπ. Μόλις τελειώσει η περιστροφή του μέσα κύκλου, δίνεται ένα χαρτάκι με μια αξία στον καθένα του μέσα κύκλου και αρχίζει να γυρίζει ο έξω κύκλος προς τα δεξιά με θέμα να δηλώνουν οι έξω μια συμπεριφορά, κάθε φορά που ο απέναντι τους ανακοινώνει την αξία που κρατά (π.χ. ειρήνη – αποφεύγω τον καυγά , σεβασμός – δεν περιφρονώ τις απόψεις του άλλου, εντιμότητα – αποφεύγω το ψέμα, συνεργασία – μοιράζομαι ιδέες κλπ.

**Ομάδες:**

**Α. Ο Τόμυ το σκυλάκι (Aγάπη)**

Αφήγηση της ιστορίας του Τόμυ: «*Ο Τόμυ είναι ένα σκυλάκι που ζει στη γειτονιά του σχολείου εδώ και αρκετό καιρό. Δεν ανήκει σε κανέναν. Κανείς δεν ενδιαφέρεται πραγματικά γι αυτόν. Ψάχνει συνέχεια να βρει κάτι να φάει, κάπου να κρυφτεί από τα μεγαλύτερα σκυλιά κι από κάποιους ανθρώπους που του φέρονται πολύ άγρια, κάπου να κοιμηθεί χωρίς να κρυώνει το χειμώνα και χωρίς να ζεσταίνεται το καλοκαίρι, αναζητά λίγη συντροφιά από οπουδήποτε, λίγη στοργή, ασφάλεια και προστασία.»*

Αφορμή για τη δραστηριότητα η ιστορία με το αδέσποτο σκυλάκι. Σε ζευγάρια παριστάνουν ο ένας τον άνθρωπο και ο άλλος το σκυλάκι. Επιλέγουν να δείξουν κάτι θετικό και κάτι αρνητικό. Το παρουσιάζουν με παγωμένη εικόνα και το σκυλάκι εκφράζει με λόγια **τη σκέψη του και πως αισθάνεται**. Για παράδειγμα δείχνεται με παγωμένη εικόνα το τάισμα και το σκυλάκι λέει πόσο ευτυχισμένο νιώθει που τρώει γιατί είχε μέρες να φάει και πεινούσε. Στο αρνητικό με παγωμένη εικόνα δείχνεται το κλώτσημα και το σκυλάκι μιλάει για τα παράπονά του, τις σκέψεις του, τα συναισθήματά του.

**\*** Όλη η ομάδα να βρει 3 σκηνές με θετική αντιμετώπιση του Τόμυ και 3 με αρνητική αντιμετώπιση και να τις παρουσιάσουν με παγωμένες εικόνες. Επίσης να λένε σκέψεις και συναισθήματα και ο Τόμυ και οι άνθρωποι.

**Β. O ήλιος της ειρήνης**. **(Ειρήνη)**

Το κάθε μέλος της ομάδας παίρνει από τρία μακρόστενα χαρτάκια και καλείται να γράψει σε κάθε χαρτάκι από μία κατάσταση που νιώθει ειρηνικά μέσα του και γιατί. Όταν γράψουν όλοι τις διαβάζουν στην ομάδα και τις τοποθετούν ως ακτίνες γύρω από τον ήλιο που εμείς έχουμε ετοιμάσει. Έτσι δημιουργείται ο ήλιος της ειρήνης. Στο τέλος το κάθε μέλος της ομάδας καλείται να αποδώσει με ήχους (σώμα, φωνή, αντικείμενα κ.ά. ) τις ειρηνικές καταστάσεις που έγραψε στις ακτίνες.

**Γ. Δείξε σεβασμό και όχι ασέβεια**

Να βρουν και να περιγράψουν τρεις καταστάσεις με σεβασμό και τρεις με έλλειψη σεβασμού και να τις παρουσιάσουν με δραματοποίηση – παντομίμα.

π.χ. τινάζω την πετσέτα μου στη παραλία ή ρίχνω νερό με το κουβαδάκι μου

απλώνω τα πράγματα μου στο λεωφορείο

χαλάω την κατασκευή, μουτζουρώνω τη ζωγραφιά – τετράδιο του συμμαθητή μου

μιλάω δυνατά και ενοχλώ τους άλλους

**και θετικά**: ακούω προσεκτικά τον συνομιλητή μου

περνάω προσεκτικά από το σημείο που είναι οι συμμαθητές μου χωρίς να τους ενοχλήσω

χτυπάω την πόρτα για να μπω στο δωμάτιο του παιδιού μου κ.λπ.

\* Επίσης μπορεί να βρουν και να καταγράψουν τρόπους σεβασμού του περιβάλλοντος.

**Δ. Παιχνίδι υπευθυνότητας: \_\_ «Ο τυφλός» σε ζευγάρια.** Ο ένας ορίζεται τυφλός και ο άλλος οδηγός. Ο οδηγός είναι υπεύθυνος να περάσει από τα εμπόδια τον τυφλό φίλο του.

**\_\_ Αφίσα με καταστάσεις – συνθήκες υπευθυνότητας.**

Εμείς γράφουμε δύο καταστάσεις και η ομάδα θα κληθεί να βρει και άλλες. Για παράδειγμα …

1.Ερώτηση: **Όταν ξεκινάς κάτι…** (τί πρέπει να κάνεις για να δείξεις ότι είσαι υπεύθυνος/η;) Απάντηση: …**το τελειώνεις.**

2.Ερώτηση: **Όταν χαλάς κάτι…** Απάντηση: **… το διορθώνεις.**

3.Ερώτηση: **Όταν δανείζεσαι κάτι…** Απάντηση: **…το επιστρέφεις.**

4.Ερώτηση: **Όταν υπόσχεσαι κάτι…** Απάντηση: **…κρατάς την υπόσχεσή σου.**

5.Ερώτηση: **Όταν δημιουργείς ακαταστασία…** Απάντηση: **…τακτοποιείς.**

6.Ερώτηση: **Όταν βρίσκεις κάτι…** Απάντηση:**…ψάχνεις να βρεις αυτόν που το έχασε.**

7.Ερώτηση: **Όταν κάνεις λάθος…** Απάντηση:**… το παραδέχεσαι.**

8. Ερώτηση: **Όταν παίρνεις κάτι από κάπου…** Απάντηση: **… το επιστρέφεις στη θέση του.**

9. Ερώτηση: **Όταν σου πέσει κάτι…** Απάντηση: **…το μαζεύεις.**

10.Ερώτηση: **Όταν αναλαμβάνεις μια εργασία…** Απαντήσεις: **…την τελειώνεις στην ώρα της, …δίνεις τον καλύτερο εαυτό σου.**

**Πρόταση: Νοητικός χάρτης (τέσσερα τεταρτημόρια) με υπεύθυνες συμπεριφορές (σπίτι, γειτονιά, σχολείο, γήπεδο). Με βάση τις συμπεριφορές του χάρτη μπορούμε να προτείνουμε κάποιο δρώμενο μεταξύ δύο-τριών προσώπων (μαθητής - δάσκαλος) / (γονιός - παιδί) / συμπαίκτες….**

**Ε. Η ορχήστρα (Συνεργασία)**

Η ομάδα παίζει ένα συγκεκριμένο ρυθμό με παλαμάκια, μουσικά όργανα. Το ρυθμικό μοτίβο θα τους το δώσουμε εμείς. Ο μαέστρος δείχνει πώς να παίζουν (σιγά και δυνατά, αργά και γρήγορα) . Στη συνέχεια ορίζονται δύο ή ένας που παίζουν άλλοτε αντίθετα και χαλάνε την μουσική

* Σημείωση: η ορχήστρα μπορεί να είναι από μουσικά όργανα, χέρια, βιβλία, τετράδια, μολύβια, ήχοι του σώματος κ.λπ.

Επίσης χορωδία που τραγουδά ένα γνωστό παιδικό τραγούδι, ο μαέστρος δείχνει τους τρόπους που τραγουδούν και πάλι δύο που ορίζονται ξεκινούν μετά το σύνθημα, τραγουδούν δυνατά, τραγουδούν με άλλο ρυθμό.

\* Παιχνίδι όπου τα μέλη της ομάδας έχουν δεμένα τα πόδια και παίζουν με μια μπάλα. Ο ένας πετάει τη μπάλα στον άλλο και προσπαθούν να μη πέσει κάτω ή μακριά.

**ΣΗΜΕΙΩΣΗ: για κάθε αξία δίνουμε στοιχεία & ορισμούς στις ομάδες για να είναι ξεκάθαρο για τι ακριβώς μιλάμε.**